Ulama argaz yeɛteb, yeffeɣ axxam, yeffaɣ taddart ɣer yidurar ad ikafaḥ, ula d tilawin ttikint di timunent n tmurt, ama s lebɛid ama s leqrib, llant tid yefɣen ddant d watmaten-nsent, refdent ula d nutenti leslaḥ, duwant imejuhad i ttujerḥen, xedment-d aɛwin ara ččen, rennunt iselsa ara rssen…ula d tin yella di taddart tseɛda amur-is, tettidir di lxuf, ama ɣef urgaz-is neɣ ɣef mmi-s, ladɣa tayemat ahat ala winna tesɛa tewwi-as-t lgiṛṛa. Ul-is yettedu yid-sen, tettraju lexbar n win ɛzizen fell-as.